**Жобаның атауы:** ҚР БҒМ ҒК (ЖТН АР09261078) «Қазақстанның табиғи ошақтарындағы оба энзоотиясы ядроларының генезисін анықтау және биорепозиторийді құру үшін оба штамдарының генетикалық әртүрлілігін зерттеу». Іске асыру мерзімі: 2021-2023 жж.

**Жобаның ғылыми жетекшісі –** медицина ғылымдарының кандидатыАбдел З.Ж.

**Жобаның мақсаты -** елдің оба бойынша энзоотиялық аумағында айналымда жүрген оба қоздырғышының географиялық таралуы мен генетикалық әртүрлілігі туралы мәліметтер алу, энзоотия ядроларының шегінде микроорганизмнің сақталу себептерін анықтау, геномдық биорепозиторий құру, осы инфекцияның өршуі кезінде шығу тегі мен көзін анықтау, уақытылы профилактикалық және эпидемияға қарсы іс-шаралар жүргізу үшін молекулярлық-генетикалық зерттеулер жүргізу.

**Жобаның міндеттері:**

1. Әдеби деректерді талдау;

2. Осы аумақтың эпид. әлеуетін ескере отырып, Қазақстандағы обаның табиғи ошақтары энзоотияның 4 ядросының нақты географиялық координаттарын анықтау, зертханалық зерттеулер жүргізу үшін материал жинау;

3. Зертханалық, зоологиялық, паразитологиялық, биохимиялық (топырақ бонитеті), микробиологиялық (бактериологиялық, серологиялық, биологиялық) және молекулалық-генетикалық зерттеу әдістерін дайындау және жүргізу және Қазақстандағы обаның табиғи ошақтарының әртүрлі объектілерінен жаңадан бөлінген *Y. pestis* табиғи штамдарын және республикалық депозитарий мен коллекцияның мұражай штамдарын іріктеу;

4. Секвенирлеу үшін ДНҚ кітапханасын құру, геномды секвенирлеу, филогенетикалық ағашты құру;

5. Қазақстандағы обаның табиғи ошақтарының әртүрлі объектілерінен бөлінген *Y. pestis* табиғи изоляттарының генетикалық әртүрлілігін бағалаудың кешенді алгоритмін әзірлеу және әртүрлі әдістерді қолданудың тиімділігін анықтау;

6. *Y. pestis* штамдарының гендік деректер банкін және геномдық биорепозиториясын құру, практикалық қызметкерлерге арналған нұсқаулық-әдістемелік құжаттарды жариялау.

**2022 жылдың 1-ші жартыжылдығындағы зерттеулердің аралық нәтижелері:**

Қазақстандағы обаның табиғи ошақтары энзоотиясының қазіргі 4 ядросының географиялық координаттарын анықтау бойынша жұмыстар жалғастырылды.

Оба бойынша энзоотиялық аумақтарда жалпы ауданы 1800 шаршы км (18 сектор) зоопаразитологиялық зерттеу жүргізілді.

Зертханалық зерттеулер жүргізілді: топырақ – 375 сынама, ін субстраттары – 212 сынама, жемшөп камерасының құрамы – 89 сынама, сүйек қалдықтары – 6 дана, биологиялық объектілер – обаның негізгі тасымалдаушыларынан 376 сарысу сынамасы. Оба микробы антигенінің топырақтың екі сынамасында, үш субстратта және кеміргіштер індерінің жемшөп камерасының екі сынамасында болуы анықталды. Зерттеудің қалған нәтижелері теріс.

**Зерттеу тобымен байланыс:**

Тел. 8(727)223-38-21

Жоба жетекшісі Абдел З.Ж. LPlague-1@nscedi.kz

Ғылыми хатшы Умарова С.К. DScience-1@nscedi.kz